
Cwestiynau'r ymgynghoriad
Cwestiwn 1.	Ydych chi'n cytuno y byddai un cwmni ynni i Gymru yn ychwanegu gwerth ac yn arwain at ganlyniadau gwell i bobl? Yn eich barn chi, beth yw'r buddiannau a'r risgiau posibl, a sut y gallem eu cynyddu/lleihau i'r eithaf? 


Cwestiwn 2.	Ydych chi'n cytuno ei bod hi'n gwneud synnwyr defnyddio'r cwmni presennol, Trydan Gwyrdd Cymru, fel sail ar gyfer y cwmni ynni cyhoeddus newydd i Gymru? 


Cwestiwn 3.   Gan ystyried ei swyddogaethau arfaethedig, a oes unrhyw drefniadau llywodraethu penodol a fyddai o fudd i'r cwmni ynni cyhoeddus newydd i Gymru, yn eich barn chi?


Cwestiwn 4.	A ddylai'r cwmni newydd gadw'r enw Trydan Gwyrdd Cymru, mabwysiadu'r enw Ynni Cymru, neu ddefnyddio enw gwahanol? Esboniwch eich dewis.


Cwestiwn 5.	Ydych chi'n cytuno y dylai fod gan y cwmni ynni newydd rôl arweinyddiaeth a'r gallu i nodi a sicrhau cyfleoedd ariannu newydd sy'n helpu i gyflawni ei ddiben a'i genhadaeth? 


Cwestiwn 6.	Pa fodelau, mecanweithiau neu ofynion y dylid eu defnyddio i sicrhau bod y cwmni'n dychwelyd y lefel gywir o werth i Gymru? Sut y dylai'r cwmni gydbwyso ei angen am adnoddau i gyflawni â'r gofyniad i ddychwelyd gwerth i bobl? 


Cwestiwn 7.	Ydych chi'n cytuno â'r egwyddor y dylid cynnig ardaloedd addas o dir cyhoeddus, sy'n addas i'w datblygu, i'r cwmni dan berchnogaeth gyhoeddus yn gyntaf i ystyried eu datblygu er budd y cyhoedd?


Cwestiwn 8.  O dan ba amgylchiadau y dylai'r cwmni werthu prosiectau sydd wedi cael caniatâd yn hytrach na chadw perchnogaeth a hawliau gweithredu?


Cwestiwn 9.   Ydych chi'n credu y dylai'r cwmni anelu at berchnogaeth 100% gan y sector cyhoeddus yng Nghymru o'i brosiectau, neu a ddylai edrych yn ehangach am gyfalaf sydd ar gael? Oes gennych chi unrhyw syniadau eraill o ran codi cyfalaf?


Cwestiwn 10.Ydych chi'n cytuno y dylai swyddogaethau cyflawni Ynni Cymru drosglwyddo i'r cwmni? Os na, ble fyddai'n lleoliad mwy priodol iddynt? 


Cwestiwn 11.Ydych chi'n cytuno y dylai swyddogaeth bolisi Ynni Cymru drosglwyddo i Lywodraeth Cymru? Os na, ble fyddai'n lleoliad mwy priodol iddi?


Cwestiwn 12.Ydych chi'n cytuno bod symud Ynni Cymru o grantiau cyfalaf i fodel buddsoddi yn newid rhesymegol?


Cwestiwn 13.Ydych chi'n cytuno y dylai darparu cymorth technegol i grwpiau ynni cymunedol ar gyfer prosiectau ynni adnewyddadwy fod yn un o swyddogaethau'r cwmni newydd?


Cwestiwn 14.Ydych chi'n cytuno y dylid parhau i ddarparu grantiau cyfalaf a benthyciadau a ariennir yn gyhoeddus ar gyfer y prosiectau hyn?


Cwestiwn 15.Ydych chi'n cytuno y byddai'n gwneud synnwyr cadw olynydd i Wasanaeth Ynni Llywodraeth Cymru, gan weithio'n agos gyda'r cwmni newydd (o bosibl drwy 'un drws ffrynt' neu rywbeth tebyg) ond gan ganolbwyntio ar weithgarwch hinsawdd a natur o dan y portffolio Gwydnwch Gwledig a Chynaliadwyedd?


Cwestiwn 16.Beth yw'r risgiau a'r cyfleoedd allweddol sy'n gysylltiedig â chadw olynydd ar wahân i Wasanaeth Ynni Llywodraeth Cymru, o gymharu ag integreiddio holl swyddogaethau'r Gwasanaeth Ynni i'r cwmni newydd?


Cwestiwn 17.Ydych chi'n cytuno y dylai Llywodraeth Cymru osod disgwyliad polisi y dylai rhywfaint o berchnogaeth leol (er enghraifft rhwng 15 a 25%) fod yn ofynnol ar gyfer prosiectau ynni mawr (>5MW) yng Nghymru?

Cwestiwn 18.Pa dystiolaeth sydd gennych chi fod awydd ymhlith cymunedau, llywodraeth leol a busnesau i ymgymryd â chyfleoedd rhanberchnogaeth ym maes cynhyrchu?


Cwestiwn 19.Pa gapasiti a gallu sydd eu hangen i gyflawni lefel uwch o gynhyrchu drwy ranberchnogaeth? Pa sefydliadau sy'n gweithredu yn y maes hwn ar hyn o bryd?


Cwestiwn 20.Mae rhanberchnogaeth yn anelu at gadw gwerth yng Nghymru. Ydych chi'n cytuno na ddylid disgwyl i brosiectau Trydan Gwyrdd Cymru gyflawni gofyniad rhanberchnogaeth, gan eu bod eisoes o dan berchnogaeth gyhoeddus lwyr? 


Cwestiwn 21.Ydych chi'n cytuno y dylai'r cwmni newydd chwarae rhan wrth sicrhau perchnogaeth leol neu ranberchnogaeth lle na all cymunedau wneud hyn eu hunain?

Cwestiwn 22. Pa rôl y dylai'r cwmni ynni cyhoeddus i Gymru ei chwarae wrth helpu busnesau i fynd i'r afael â chyfyngiadau o ran y grid a chostau ynni, a pha gyfrifoldebau ddylai aros gyda Llywodraeth Cymru, cwmnïau rhwydwaith a NESO?


Cwestiwn 23.Pa feysydd y dylai Llywodraeth Cymru, a'r cwmni newydd maes o law, ganolbwyntio arnynt i gyflawni'r uchelgais i Gymru fod yn ardal brofi ar gyfer systemau ynni clyfar? 


Cwestiwn 24.Pa weithgareddau eraill yr hoffech chi weld y cwmni yn eu cynnal i gefnogi'r nod hirdymor o ostwng biliau ynni, gan gydnabod y cyfyngiadau ar gyllid sector cyhoeddus?



Cwestiwn 25: Beth fyddai effeithiau tebygol y cynigion ar y Gymraeg yn eich barn chi? Hoffem glywed yn arbennig am unrhyw effeithiau tebygol ar gyfleoedd i ddefnyddio'r Gymraeg ac ar beidio â thrin y Gymraeg yn llai ffafriol na'r Saesneg. 

 	A oes unrhyw gyfleoedd i hyrwyddo unrhyw effeithiau cadarnhaol, yn eich barn chi?


 	A oes unrhyw gyfleoedd i liniaru unrhyw effeithiau negyddol, yn eich barn chi?


Cwestiwn 26.Yn eich barn chi, a ellid llunio neu newid y cynigion er mwyn iddynt: 
· gael effeithiau cadarnhaol neu effeithiau mwy cadarnhaol ar ddefnyddio'r Gymraeg a pheidio â thrin y Gymraeg yn llai ffafriol na'r Saesneg; neu 
· liniaru unrhyw effeithiau negyddol ar ddefnyddio'r Gymraeg ac ar beidio â thrin y Gymraeg yn llai ffafriol na'r Saesneg?


Cwestiwn 27.Rydym wedi gofyn nifer o gwestiynau penodol. Os oes gennych unrhyw faterion cysylltiedig nad ydym wedi ymdrin â nhw'n benodol, defnyddiwch y lle hwn i'w nodi:
 


Mae'n bosibl y caiff ymatebion i ymgyngoriadau eu cyhoeddi. Bydd eich ymateb yn ddienw. 
Fodd bynnag, os hoffech i'ch enw gael ei gyhoeddi ochr yn ochr â'ch ymateb, rhowch x yn y blwch. 

	Rwy'n cytuno i gyhoeddi fy enw ochr yn ochr â'm hymateb i'r ymgynghoriad hwn.
	



